Tokugawa Tadanaga

merupakan seorang daimyō Jepun pada awal zaman Edo. Beliau adalah anak kepada shōgun kedua, Tokugawa Hidetada, dan abangnya ialah shōgun ketiga, Tokugawa Iemitsu.

 Biografi 
Sering dipanggil Suruga Dainagon (penasihat utama Suruga), Tadanaga dilahirkan pada tahun 1606 dengan nama lahir Kunichiyo (国千代). Tarikh lahirnya tidak pasti dan dinyatakan secara berbeza-beza sebagai 7 Mei, 1 Jun, atau 3 Disember. Beliau dikurniakan kepintaran ketenteraan dan intelek, serta bersikap murah hati. Ibu beliau, Oeyo (atau Sūgen'in), menyokongnya untuk menjadi shōgun ketiga, lebih daripada anaknya yang lain, Takechiyo (Iemitsu).

Selepas kematian bapa mereka, Shōgun Tokugawa Hidetada, Iemitsu menuduh Tadanaga, yang ketika itu berada di bawah tahanan rumah di Kōfu, mengalami kegilaan, merampas semua harta dan jawatannya, dan akhirnya memaksanya melakukan seppuku.Beatrice M. Bodart-Bailey, "The Dog Shogun" p. 14 

Dikatakan juga wajah Tadanaga menyerupai sepupunya, Toyotomi Hideyori menyebabkan Ieyasu membenci dan takut kepadanya.

Tadanaga berkahwin dengan Masako (1614–1690), kemudian dikenali sebagai Shōkō-in, anak perempuan Oda Nobuyoshi (1584–1626), cucu kepada Oda Nobunaga melalui Oda Nobukatsu.

Kediaman Suruga Dainagon terletak berhampiran Honmaru di Istana Edo bahagian barat laut.

 Lihat juga 
Tokugawa Ieyasu
Tokugawa Hidetada
Wilayah Suruga

 Catatan 

Category:Kelahiran 1606
Category:Kematian 1634
Category:Shinpan daimyo
Category:Puak Tokugawa